Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper, objavlja javno objavo za zasedbo delovnega mesta za določen čas – **za nadomeščanje v času materinskega in starševskega dopusta:**

**PODSEKRETAR (šifra DM 145)**

**v Sektorju za investicije, nepremičnine in finance**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja)/magistrsko izobraževanje (druga bolonjska stopnja)/magistrska izobrazba (druga bolonjska stopnja) - **smer: pravo**,
* najmanj 6 let delovnih izkušenj,
* osnovna raven znanja angleškega jezika,
* znanje jezika italijanske narodne skupnosti na višji ravni,
* strokovni izpit iz upravnega postopka druge stopnje,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 z nadaljnjimi spremembami in dopolnitvami), se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Pri ugotavljanju izpolnjevanja predpisanega pogoja za višjo raven znanja italijanskega jezika se upošteva:

- zaključena osnovnošolska obveznost na dvojezični osnovni šoli in končana srednja šola, kjer je bil eden od jezikov tudi italijanski,

- končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole in izpit na dodiplomskem ali podiplomskem študiju iz enega izmed teh jezikov,

- zaključen dodiplomski študij enega izmed jezikov narodne skupnosti,

- šolanje v drugi državi, kjer je eden izmed jezikov narodne skupnosti materni jezik,

- certifikat oziroma potrdilo o višji ravni znanja jezika narodne skupnosti.

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. Izbrani kandidat, ki nima opravljenega strokovnega izpita iz upravnega postopka, bo moral v skladu s tretjim odstavkom 31. člena Zakona o splošnem upravnem postopku izpit opraviti najkasneje v roku treh mesecev od sklenitve pogodbe o zaposlitvi.

Delovne naloge:

- samostojno oblikovanje sistemskih rešitev in drugih najzahtevnejših gradiv,

- neposredna pomoč pri vodenju strokovnih nalog na delu delovnega področja uprave oz. notranje organizacijske enote,

- sodelovanje pri pripravi sistemskih zakonov in drugih najzahtevnejših pravnih aktov,

- vodenje in sodelovanje v najzahtevnejših projektih skupinah,

- izdelava najzahtevnejših analiz, informacij in drugih gradiv z delovnega področja,

- sodelovanje z drugimi organi in organizacijami v zadevah z delovnega področja,

- nadzor nad izpolnjevanjem obveznosti koncesionarja iz koncesijskega razmerja,

- spremljanje poročil koncesionarja o izpolnjevanju obveznosti iz koncesijske pogodbe,

- opravljanje drugih najzahtevnejših nalog,

- vodenje in sodelovanje v najzahtevnejših projektnih skupinah,

- urejanje razmerij s koncesionarjem in tretjimi osebami pri uporabi pristaniške infrastrukture,

- vodenje in odločanje v upravnih postopkih na prvi stopnji.

**Prijava na prosto delovno mesto mora biti obvezno pripravljena in oddana na obrazcu,** z natančno izpolnjenimi vsemi rubrikami in podpisanimi izjavami ter mora vsebovati:

1.) pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;

2.) pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;

3.) pisno izjavo o znanju angleškega jezika - osnovna raven - iz izjave mora biti razvidno, kje in kdaj je bilo znanje pridobljeno;

4.) pisno izjavo o znanju jezika italijanske narodne skupnosti na višji ravni - iz izjave mora biti razvidno, kje in kdaj je bilo znanje pridobljeno,

5.) pisno izjavo o izpolnjevanju drugih pogojev za zasedbo delovnega mesta in sicer pisno izjavo: o opravljenem izpitu iz splošnega upravnega postopka druge stopnje;

6.) pisno izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

7.) pisno izjavo, da za namen tega postopka dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila;

8.) pisno izjavo kandidata, da je seznanjen, da bo Ministrstvo za infrastrukturo, Uprava Republike Slovenije za pomorstvo podatke, ki jih je navedel v prijavi, obdelovalo za namen izvedbe te objave.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo na delovnem mestu podsekretar opravljal v nazivu podsekretar, vendar ne bo imenovan v naziv. Pravice in dolžnosti se bodo v pogodbi o zaposlitvi določile glede na naziv podsekretar. Z izbranim kandidatom bo sklenjeno delovno razmerje **za določen čas, do vrnitve uslužbenke z materinskega oziroma starševskega dopusta**, s polnim delovnim časom in s trimesečnim poskusnim delom.

Izbrani kandidat bo delo opravljal v prostorih Ministrstva za infrastrukturo, Uprave Republike Slovenije za pomorstvo oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu **»Vloga za zaposlitev za DM 145 – Podsekretar v Sektorju za investicije, nepremičnine in finance**«, ki jo pošlje v zaprti ovojnici z označbo: »Javna objava DM 145 – Podsekretar, št. 100-8/2024« na naslov: Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper, in sicer v roku **3 dni** po objavi na osrednjem spletnem mestu državne uprave <https://www.gov.si/zbirke/delovna-mesta> in na Zavodu za zaposlovanje. Za pisno obliko prijave šteje tudi elektronska oblika, poslana na elektronski naslov **ursp.box@gov.si**, pri čemer veljavnost prijave ni pogojena z elektronskim podpisom.

Informacije v zvezi z javno objavo dobite na telefonski št. 05/663 21 30 (mag. Vanesa Grabar).

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Direktor

Jadran Klinec, mag.inž.pom.